মাঝআকাশে বিমান। পাইলটের আসনে গিয়ে বসলেন এয়ার হোস্টেস। আর কো-পাইলটকে ককপিট থেকে বের করে দরজা বন্ধ করে দিলেন পাইলট। তারপরে...
তারপরে কী হয়েছিল জানা যায়নি। তবে গত ২৮শে ফেব্রুয়ারি কলকাতা থেকে ব্যাংককগামী বিমানে এই কাণ্ডই ঘটেছিল। আবার ব্যাংকক থেকে ফিরতি বিমানেও একই কাণ্ড ঘটান ওই পাইলট। আপাতত নিয়ম ভেঙে মাঝআকাশে এই কাণ্ড ঘটানোর জন্য অভিযুক্ত পাইলটকে বরখাস্ত করেছে স্পাইসজেট বিমান সংস্থা।
এমনিতে পাইলটদের কোনও কিছু প্রয়োজন কি না, তা জানতে এয়ার হোস্টেসরা ককপিটে গিয়ে খোঁজ নিয়ে আসেন। তাছাড়া, পাইলটরা কোনওভাবে ঘুমিয়ে পড়েছেন কি না, তা-ও খেয়াল রাখতে হয় এয়ার হোস্টেসদের। এক্ষেত্রে অবশ্য নিয়ম ভেঙে বেশ অনেকটা সময় একা ওই এয়ারহোস্টেসের সঙ্গে কাটান অভিযুক্ত পাইলট। ইতিমধ্যেই সবপক্ষের বয়ান রেকর্ড করেছে সংশ্লিষ্ট বিমানসংস্থা। সংস্থার নিজস্ব তদন্ত ছাড়াও ডিজিসিও-ও বিষয়টি নিয়ে তদন্ত করছে। অভিযোগ প্রমাণিত হলে ওই পাইলটের লাইসেন্সও বাতিল হতে পারে।
আরও পড়ুন...
পছন্দের মহিলা সহকর্মী চাই! পাইলটের বায়নায় ঠায় দাঁড়িয়ে রইল প্লেন